|  |  |  |
| --- | --- | --- |
| 17.11.2022. |  |  Nr. 254  |
|  |  | (prot. Nr.50, 7.p.) |
| **Par sabiedrības ar ierobežotu atbildību “BALOŽU KOMUNĀLĀ SAIMNIECĪBA” noteiktajiem (piedāvātajiem) siltumenerģijas apgādes pakalpojumu tarifiem** |  |

Sabiedrisko pakalpojumu regulēšanas komisija (turpmāk – Regulators) 2022.gada 28.oktobrī saņēma sabiedrības ar ierobežotu atbildību “BALOŽU KOMUNĀLĀ SAIMNIECĪBA”, vienotais reģistrācijas numurs: 40003201921, juridiskā adrese: Krišjāņa Barona iela 1, Baloži, Ķekavas novads, LV-2128 (turpmāk – SIA ”BALOŽU KOMUNĀLĀ SAIMNIECĪBA”), 2022.gada 28.oktobra iesniegumu Nr.1-14/22/146 ar tam pievienotu noteikto (piedāvāto) siltumenerģijas apgādes pakalpojumu tarifu aprēķinu un pamatojuma dokumentiem.

**Regulators konstatē un secina**

1. Enerģētikas likuma 6.panta 3.1daļa noteic, ka energoapgādes komersants, kas piegādā siltumenerģiju enerģijas lietotājiem, pārdod siltumenerģiju tiem nepieciešamajā vai noteiktajā kvalitātē un pieprasītajā daudzumā par Regulatora noteiktajiem tarifiem vai par tarifiem, ko noteicis attiecīgais pakalpojumu sniedzējs saskaņā ar Regulatora noteikto tarifu aprēķināšanas metodiku[[1]](#footnote-2), ja ir saņemta Regulatora atļauja, izņemot Enerģētikas likuma [49.panta](https://likumi.lv/doc.php?id=49833#p49) pirmajā un 1.1daļā minētos gadījumus.
2. SIA “BALOŽU KOMUNĀLĀ SAIMNIECĪBA” siltumenerģijas apgādes pakalpojumu tarifi ir apstiprināti[[2]](#footnote-3) ar Regulatora 2022.gada 12.oktobra lēmumu Nr.194 “Par sabiedrības ar ierobežotu atbildību “BALOŽU KOMUNĀLĀ SAIMNIECĪBA” siltumenerģijas apgādes pakalpojumu tarifiem” (Latvijas Vēstnesis, 2022, 200.nr.) (turpmāk – Lēmums Nr.194). Ar Lēmumu Nr.194 apstiprināto siltumenerģijas apgādes pakalpojumu tarifu veidojošajās izmaksās ir iekļautas iepirktās siltumenerģijas izmaksas.
3. Regulators Lēmumā Nr.194 ir piešķīris SIA “BALOŽU KOMUNĀLĀ SAIMNIECĪBA” atļauju pašai saskaņā ar Regulatora 2010.gada 14.aprīļa lēmumu Nr.1/7 “Siltumenerģijas apgādes pakalpojumu tarifu aprēķināšanas metodika” (turpmāk – Metodika) noteikt siltumenerģijas apgādes pakalpojumu tarifus iepirktās siltumenerģijas cenas izmaiņu gadījumā un noteicis, ka SIA “BALOŽU KOMUNĀLĀ SAIMNIECĪBA” saskaņā ar šo atļauju noteiktie siltumenerģijas apgādes pakalpojumu tarifi piemērojami līdz 2023.gada 30.aprīlim.
4. Saskaņā ar Metodikas 43.9punktu, ņemot vērā Regulatora atļaujā piešķirtās tiesības noteikt tarifus, SIA “BALOŽU KOMUNĀLĀ SAIMNIECĪBA” 2022.gada 28.oktobrī (2022.gada 28.oktobris Nr.1-14/22/146) iesniedza Regulatorā noteikto (piedāvāto) siltumenerģijas apgādes pakalpojumu tarifu pamatojumu un aprēķinu šādiem jaunajiem tarifiem (bez pievienotās vērtības nodokļa):
	1. siltumenerģijas ražošanas tarifs 134,57 EUR/MWh;
	2. siltumenerģijas pārvades un sadales tarifs 27,42 EUR/MWh;
	3. siltumenerģijas tirdzniecības tarifs 0,07 EUR/MWh;
	4. siltumenerģijas gala tarifs 162,06 EUR/MWh.
5. Paziņojums par SIA ”BALOŽU KOMUNĀLĀ SAIMNIECĪBA” noteiktajiem (piedāvātajiem) siltumenerģijas apgādes pakalpojumu tarifiem ir publicēts 2022.gada 28.oktobrī oficiālajā izdevumā “Latvijas Vēstnesis”, 210.nr. Paziņojumā SIA ”BALOŽU KOMUNĀLĀ SAIMNIECĪBA” noteikto (piedāvāto) siltumenerģijas apgādes pakalpojumu tarifu spēkā stāšanās datums noteikts – 2022.gada 1.decembris.
6. Regulators, izvērtējot SIA ”BALOŽU KOMUNĀLĀ SAIMNIECĪBA” iesniegtos noteiktos (piedāvātos) siltumenerģijas apgādes pakalpojumu tarifus un to pamatojumu, secina, ka SIA ”BALOŽU KOMUNĀLĀ SAIMNIECĪBA” noteiktie (piedāvātie) siltumenerģijas apgādes pakalpojumu tarifi atbilst Metodikai un ir pamatoti. Līdz ar to SIA ”BALOŽU KOMUNĀLĀ SAIMNIECĪBA” noteiktie (piedāvātie) siltumenerģijas apgādes pakalpojumu tarifi var stāties spēkā komersanta noteiktajā laikā.
7. Ņemot vērā konstatētos tiesiskos un faktiskos apstākļus, secināms, ka Regulatoram, lai nodrošinātu tiesisko noteiktību un skaidrību, ir nepieciešams lemt par Lēmuma Nr.194 piemērošanu, nosakot, ka no 2022.gada 1.decembra SIA “BALOŽU KOMUNĀLĀ SAIMNIECĪBA” nepiemēro ar Lēmumu Nr. 194 apstiprinātos siltumenerģijas apgādes pakalpojumu tarifus.
8. Ņemot vērā Lēmumā Nr.194 noteikto atļaujas un atbilstoši tai noteikto tarifa termiņu, SIA “BALOŽU KOMUNĀLĀ SAIMNIECĪBA” noteiktos (piedāvātos) siltumenerģijas apgādes pakalpojumu tarifus varēs piemērot līdz 2023.gada 30.aprīlim.
9. SIA “BALOŽU KOMUNĀLĀ SAIMNIECĪBA” pilnvarotais pārstāvis tika uzaicināts piedalīties Regulatora padomes sēdē attālināti, bet nepiedalījās.

 Saskaņā ar Metodikas 43.9,43.10, 43.11punktu, pamatojoties uz likuma “Par sabiedrisko pakalpojumu regulatoriem” 1.pantu, 5.pantu, 9.panta otro daļu, Enerģētikas likuma 6.panta 3.1daļu, Administratīvā procesa likuma 55.panta 1.punktu, 63.panta pirmās daļas 1.punktu, 65.panta pirmo un ceturto daļu, 68.panta otro un trešo daļu,

**padome nolemj:**

1. atzīt SIA ”BALOŽU KOMUNĀLĀ SAIMNIECĪBA” noteikto (piedāvāto) siltumenerģijas apgādes pakalpojumu tarifu (bez pievienotās vērtības nodokļa) laika periodam no 2022.gada 1.decembra līdz 2023.gada 30.aprīlim (Latvijas Vēstnesis, 2022, 210.nr.):
	1. siltumenerģijas ražošanas tarifs 134,57 EUR/MWh;
	2. siltumenerģijas pārvades un sadales tarifs 27,42 EUR/MWh;
	3. siltumenerģijas tirdzniecības tarifs 0,07 EUR/MWh;
	4. siltumenerģijas gala tarifs 162,06 EUR/MWh,

un to pamatojuma atbilstību Sabiedrisko pakalpojumu regulēšanas komisijas 2010.gada 14.aprīļa lēmumam Nr.1/7 “Siltumenerģijas apgādes pakalpojumu tarifu aprēķināšanas metodika”;

1. noteikt, ka no 2022.gada 1.decembra SIA “BALOŽU KOMUNĀLĀ SAIMNIECĪBA” nepiemēro ar Sabiedrisko pakalpojumu regulēšanas komisijas 2022.gada 12.oktobra lēmumu Nr.194 “Par sabiedrības ar ierobežotu atbildību “BALOŽU KOMUNĀLĀ SAIMNIECĪBA” siltumenerģijas apgādes pakalpojumu tarifiem” (Latvijas Vēstnesis, 2022, 200.nr.) apstiprinātos siltumenerģijas apgādes pakalpojumu tarifus.

Ja mainās tarifu ietekmējošie faktori vai SIA “BALOŽU KOMUNĀLĀ SAIMNIECĪBA” neievēro normatīvos aktus vai Regulatora lēmumus, Regulators var ierosināt tarifa pārskatīšanu vai atcelt šo lēmumu.

Lēmums stājas spēkā ar tā parakstīšanas dienu.

Šo administratīvo aktu var pārsūdzēt Administratīvajā apgabaltiesā viena mēneša laikā no dienas, kad ieinteresētā persona uzzina vai tai vajadzēja uzzināt par pieņemto administratīvo aktu.

|  |  |
| --- | --- |
| Priekšsēdētāja | A. Ozola |

DOKUMENTS PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

1. Regulatora 2010.gada 14.aprīļa lēmums Nr.1/7 “Siltumenerģijas apgādes pakalpojumu tarifu aprēķināšanas metodika” [↑](#footnote-ref-2)
2. Pamatojoties uz Energoresursu cenu ārkārtēja pieauguma samazinājuma pasākumu likuma 7.2panta pirmo un otro daļu [↑](#footnote-ref-3)